# Marcusenius ghesquierei

Marcusenius ghesquierei és una espècie de peix pertanyent a la família dels mormírids i a l'ordre dels osteoglossiformes.

## Etimologia

Marcusenius fa referència a l'alemany Johann Marcusen (el primer ictiòleg a estudiar els mormírids de forma sistemàtica), mentre que l'epítet ghesquierei al·ludeix a l'entomòleg belga Jean Ghesquière, el qual va aconseguir-ne el tipus.

## Descripció

Fa 10.9 cm de llargària màxima. 32-34 radis a l'aleta dorsal i 27-29 a l'anal. Cap dues vegades més llarg que ample i de color marró amb zones groguenques. Musell arrodonit, pas prominent. Boca terminal i estreta. Dents petites i bicúspides (5 al maxil·lar superior i 6 a l'inferior). Narius més a prop entre si que de l'extrem del musell. Ulls grans i de mida igual a la llargada del musell. Origen de l'aleta anal per sota del desè radi de l'aleta dorsal i equidistant entre la base de les aletes ventrals i l'origen de la caudal. Aleta anal lleugerament còncava. Aletes pectorals punxegudes, tan llargues com el cap i dues vegades la longitud de les ventrals. Lòbuls de l'aleta caudal llargs i punxeguts. Peduncle caudal 3 vegades més llarg que alt i amb 8 escates al seu voltant. 37-42 escates a la línia lateral, molt reduïdes (sobretot, davant de les aletes pelvianes). De 19 a 24 escates entre els orígens de les aletes dorsal i anal. Regió dorsal de color marró fosc. Àrea ventral, en gran part, lliure d'escates. Presenta una franja negrosa i obliqua entre els radis anteriors de les aletes dorsal i anal. Aletes dorsal, anal i ventrals més aviat enfosquides, sobretot a la base.

## Hàbitat i distribució geogràfica

És un peix d'aigua dolça, demersal i de clima tropical, el qual viu a Àfrica: és un endemisme de la conca del riu Tshuapa (conca central del riu Congo) a la República Democràtica del Congo.

## Observacions

És inofensiu per als humans i el seu índex de vulnerabilitat és baix (12 de 100).

## Referències

* ↑ Gill T. N., 1862. On the West African genus Hemichromis and descriptions of new species in the museums of the Academy and Smithsonian Institution. Proc. Acad. Nat. Sci. Phila. v. 14. 134-139.
* ↑ Poll, M., 1945. Descriptions de Mormyridae et de Characidae nouveaux du Congo belge avec une étude du genre Stomatorhinus et des genres de Characidae nains africains. Revue de Zoologie et de Botanique Africaines, vol. 39 (núm. 1): 36-77. Pàg. 45.
* 1 2 3 Catalogue of Life (anglès)
* ↑ The Taxonomicon (anglès)
* ↑ Encyclopedia of Life (anglès)
* 1 2 3 4 FishBase (anglès)
* 1 2 The ETYFish Project - Fish Name Etymology Database (anglès)
* 1 2 3 4 Boden, G., G. G. Teugels i C. D. Hopkins, 1997. A systematic revision of the large-scaled Marcusenius with description of a new species from Cameroon (Teleostei: Osteoglossomorpha: Mormyridae). J. Nat. Hist. 31:1645-1682. Pàg. 1679.
* ↑ Mormyridae - African weakly electric fishes (anglès)
* ↑ Gosse, J.-P., 1984. Mormyridae. P. 63-122. A: J. Daget, J.-P. Gosse i D.F.E. Thys van den Audenaerde (eds.). Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1. Pàg. 83.
* ↑ Species in Ruki River Region - FishBase (anglès)
* ↑ Species in Congo River - FishBase (anglès)
* ↑ Monsembula Iyaba, R. J. C. i M. L. J. Stiassny, 2013. Fishes of the Salonga National Park (Congo basin, central Africa): a list of species collected in the Luilaka, Salonga, and Yenge Rivers (Equateur Province, Democratic Republic of Congo). Check List 9(2):246-256. Pàg. 251.
* ↑ List of Freshwater Fishes reported from Congo (Democratic Republic of the) - FishBase (anglès)
* ↑ Cheung, W. W. L., T. J. Pitcher i D. Pauly, 2005. A fuzzy logic expert system to estimate intrinsic extinction vulnerabilities of marine fishes to fishing. Biol. Conserv. 124:97-111.

## Bibliografia

* Anònim, 1997. Registres de peixos dins de la base de dades de la Secció de Vertebrats del Museu Reial de l'Àfrica Central. MRAC, Tervuren, Bèlgica.
* Derijst, E., 1991. Kataloog der ichthyologische publikaties en nieuwe taxa beschreven door: Dr. Max Poll. Belgische Bond Van Aquarium--Enterrariumhouders, B.B.A.T. Spec. publ. Núm. 2: i-vii + 1-87. Pàg. 41.
* Fritzsch, B. i P. Moller, 1995. A history of electroreception. p. 39-55. A: P. Moller (ed.). Electric fishes: history and behavior. Fish and Fisheries Series 17. Chapman & Hall, Londres, Gran Bretanya. Pàg. 54.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan. 1028 pàgines.

## Enllaços externs

* Africhthy - African ichthyology portal Arxivat 2015-07-15 a Wayback Machine. (anglès) i (francès)